
AVIZ
asupra propunerii legislative pentru modificarea art. 272, alin (2) din Legea nr. 95 din 14 aprilie 2006 privind reforma în domeniul sănătăţii


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 272, alin (2) din Legea nr. 95 din 14 aprilie 2006 privind reforma în domeniul sănătăţii, trimisă cu adresa nr. Pl.X- 876 din 13 noiembrie 2006 şi înregistrată sub nr. 31/1369 din  15.11.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 9 noiembrie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  29 noiembrie 2006.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 969/10.07.2006 precum şi Punctul de vedere al Guvernului cu nr. 2208 din 19.07.2006 care precizează că nu susţine adoptarea prezentei iniţiative.
În urma dezbaterilor, membrii comisiei au constatat că pentru ocuparea funcţiilor de conducere în orice instituţie sau autoritate publică, este prevăzută, conform legii, cerinţa studiilor superioare, absolvite cu diplomă, respectiv licenţă, ca o condiţie generală minimă, obligatorie, de la care nu s-ar justifica a se face excepţie în cazul membrilor organelor de conducere ale CNSAS, respectiv ale caselor de asigurări de sănătate judeţene, desemnaţi de organizaţiile sindicale reprezentative la nivel naţional.
Faţă de cele menţionate, membrii comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său normativ, proiectul de lege face parte din categoria legilor organice.

                              Sergiu Andon                                George Băeşu

